laion/Wikipedia-Exotic huggingface dataset:
אופק 16

אופק 16 הוא לוויין צילום וריגול ישראלי אופטי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 16 שוגר מבסיס פלמחים על גבי משגר השביט הישראלי ב-6 ביולי 2020. אופק 16 מגיע לאחר אופק 11 ששוגר ב-2016 וסבל מתקלות חמורות לאחר השיגור. פיתוח וייצור הלוויין נוהל בידי משרד הביטחון באמצעות מנהלת תוכנית החלל במפא"ת. הלוויין נבנה במפעל מבת חלל בתעשייה האווירית שהוביל את הפרויקט יחד עם מפעל מל"מ האחראי לפיתוח המשגר. אל-אופ פיתחה את המצלמה שהורכבה על הלוויין ומהווה את המטען. מנועי משגר השביט פותחו בידי רפאל ותומר, החברה הממשלתית למערכות הנעה רקטית. חברות נוספות שהשתתפו בפרויקט הן מפעל תמ"ם של התעשייה האווירית, רוקר וסיאלו של BAE סיסטמס. הלוויין שוגר ב-6 ביולי 2020 מבסיס חיל האוויר בפלמחים על גבי משגר השביט. על פי משרד הביטחון, הלוויין שוגר בשעה 04:00 לפנות בוקר בזמן שהשמיים היו נקיים. צוותים ישראלים עקבו אחרי השיגור מכלי טיס צבאיים באוויר, בנוסף לצוותי הקרקע ממרכזי השליטה שבמרכז הארץ ובפלמחים. מספר דקות לאחר השיגור, הלוויין החל בהקפת כדור הארץ ושידור נתונים. לאחר ביצוע בדיקות לבדיקת תקינותו, הועברה באוקטובר 2020 אחריות ההפעלה ממשרד הביטחון ליחידה 9900 באגף המודיעין בצה"ל. הלוויין התמקם במסלול סביב כדור הארץ, בגובה של כמה מאות קילומטרים מפני הקרקע. מעט אחרי השיגור, שר הביטחון בני גנץ, אמר כי "הצלחת שיגור הלוויין אופק 16 הלילה היא הישג אדיר. העליונות הטכנולוגית והמודיעינית של מדינת ישראל היא אבן יסוד בביטחונה". ב-14 ביולי התקבלו תמונות ראשונות מהלוויין. הלוויין מכיל מצלמה מולטי-ספקטרלית ברזולוציה גבוהה מתוצרת אל אופ של אלביט, המסוגלת לצלם שטח של כ-15 ק"מ ברזולוציה של 35 ס"מ לפיקסל מגובה 450 ק"מ. את פיתוח וייצור הלוויין והמשגר הוביל משרד הביטחון, באמצעות מינהלת החלל "אתגר" במפא"ת. התעשייה האווירית היא הקבלן הראשי של הפרויקט - חטיבת טילים וחלל, באמצעות מפעל "חלל", מובילה את הפרויקט יחד עם "מלמ" המפתחת את המשגר. את מצלמת הלוויין פיתחה חברת "אל-אופ" שבעלות "אלביט מערכות". החברה הממשלתית למערכות הנעה רקטית, "תומר", ייצרה את מנועי משגר השביט ביחד עם חברת רפאל. בפרויקט שותפות חברות רבות נוספות, בהן "רוקר" ו"סיאלו". הלוויין משדר תמונות ממדינות עוינות לישראל ובכך מרחיב לישראל את היכולת לעקוב אחרי התפתחות תוכנית הגרעין האיראנית, סוריה ולבנון. מדיה וקבצים בנושא אופק 16 בוויקישיתוף Ofek 16 Satellite Launch, סרטון באתר יוטיוב (אורך: 4:04), 7 ביולי 2020 רון בן ישי ויואב זיתון, יקשה על איראן להסתיר פיתוח נשק גרעיני: זהו אופק 16, באתר ynet, 6 ביולי 2020 עמי רוחקס דומבה, שיגור מוצלח של הלווין "אופק 16", ‏6 ביוני 2020 יואב זיתון, תיעוד: כך שוגר הלוויין אופק 16, באתר ynet, 6 ביולי 2020 "אופק 16" שוגר בהצלחה לחלל, אתר משרד הביטחון ‏ "Israel launches Ofek 16 spy satellite", ‏ 6 ביולי 2020, גלובס יואב זיתון ואיתי בלומנטל, ישראל שיגרה בהצלחה לחלל את לוויין הריגול אופק 16, באתר ynet, 6 ביולי 2020 הלווין 'אופק 16' נמסר לצה"ל, ישראל דיפנס, 3 באוקטובר 2020 ניר דבורי, ‏שבוע אחרי השיגור המוצלח: הלוויין "אופק 16" שלח תמונות ראשונות, באתר ‏מאקו‏, 14 ביולי 2020 אודי עציון, על רקע המתיחות עם איראן: ישראל שיגרה בהצלחה את לוויין הריגול אופק 16, באתר כלכליסט, 6 ביולי 2020 אמיר בוחבוט‏, תוספת כוח מול תכנית החלל האיראנית: מלחמת הצללים מאחורי שיגור "אופק 16", באתר וואלה, 6 ביולי 2020
מחפשת את מר גודבר

מחפשת את מר גודבר (באנגלית: Looking for Mr. Goodbar) הוא סרט קולנוע אמריקאי מסוגת דרמת פשע משנת 1977 בבימויו של ריצ'רד ברוקס עם דיאן קיטון, טיוזדיי ולד וריצ'רד גיר בתפקידים הראשיים. התסריט נכתב על ידי ריצ'רד ברוקס, והוא מבוסס על הספר "מחפשת את מר גודבר" של ג'ודית רוסנר (אנ') משנת 1975. הספר| מבוסס על מקרה אמיתי של רוזאן קווין (אנ') שנרצחה בשנת 1973. היא חייתה חיים כפולים, ביום הייתה מורה מכובדת, ובלילה הייתה מבלה במועדונים מפוקפקים עם גברים רבים וסמים. מר גודבר (Mr. Goodbar) הוא שם של ממתק מתוצרת חברת הרשי בצורת טבלה של שוקולד ואגוזים. זה ממתק נפוץ ונחפץ בארצות הברית והכוונה בביטוי "מחפשת את מר גודבר" היא לבחורה שנכנסת לבר ותרה בעיניה אחרי גבר מתוק ונחפץ כמו הממתק "מר גודבר". תרזה דאן (דיאן קיטון) היא צעירה הלומדת הוראה בקולג' בשיקגו ובכוונתה להיות מורה לילדים חרשים. היא מוצאת חן בעיני המרצה מרטין (אלן פיינסטיין) ומסכימה להיענות לחיזוריו, ולאבד את בתוליה. בילדותה סבלה מסקוליוזיס ועברה סדרת ניתוחים שהותירו צלקת בגבה. כשהסתבר לה שזה תורשתי, בקשה מהכירורג שלה (בריאן דנהי) לעבור ניתוח עיקור. אחותה הבכורה, קתרין, (טיוזדיי ולד) עזבה את הבית ומנהלת אורח חיים פרוע של נישואים, גרושים, בגידות, אורגיות ועוד. תרזה גרה עדיין אצל הוריה. אביה (ריצ'רד קיילי) הוא טיפוס שמרן ותקיף ומבקש שתתחתן רק עם קתולי. כאשר היא מבקרת אצל אחותה עד שעה מאוחרת הוא גוער בה קשות והיא עוזבת את הבית ושוכרת דירה בבית בו גרה קתרין. ביום היא מחנכת מוערכת לילדים חרשים. בלילה היא מבלה במועדונים מפוקפקים מלאים בטיפוסים מפוקפקים וסמים. שם היא פוגשת את טוני (ריצ'רד גיר) המתפרנס ממכירת סמים, אבל מספק אותה מינית. היחסים ביניהם יודעים עליות וירידות. היא מכירה גם את ג'יימס (ויליאם אתרטון), עובד סוציאלי המטפל במשפחה של תלמידה שלה. ג'יימס הוא טיפוס יותר שמרני, רוצה להתחתן אתה ומוצא חן בעיני אביה בגלל שהוא קתולי, אך תרזה דוחה אותו. טוני מתחיל בהתנהגות אלימה, ותרזה מצליחה לגרש אותו. היא ממשיכה בביקוריה הפרועים בברים, שוכבת עם גברים רבים, שאף משאירים לה כסף וצורכת סמים. הסוף הטרגי קורה כשהיא פוגשת את גארי (טום ברנג'ר) שהוא ביסקסואלי. כאשר הוא לא מגיע לזיקפה, היא מעירה לו וזה מעורר את חמתו. הוא חונק ודוקר אותה למוות. טיוזדיי ולד הייתה מועמדת לפרס אוסקר לשחקנית המשנה הטובה ביותר. ויליאם פראקר היה מועמד לפרס אוסקר לצילום הטוב ביותר. דיאן קיטון הייתה מועמדת לפרס גלובוס הזהב לשחקנית הטובה ביותר - סרט דרמה. ריצ'רד ברוקס היה מועמד לפרס גילדת הכותבים של אמריקה על התסריט המעובד הטוב ביותר. "מחפשת את מר גודבר", במסד הנתונים הקולנועיים IMDb (באנגלית) "מחפשת את מר גודבר", באתר AllMovie (באנגלית) "מחפשת את מר גודבר", באתר Rotten Tomatoes (באנגלית) "מחפשת את מר גודבר", באתר Box Office Mojo (באנגלית) "מחפשת את מר גודבר", באתר אידיבי "מחפשת את מר גודבר", במסד הנתונים הקולנועיים KinoPoisk (ברוסית) ג'ודית רוסנר, מפגש גודבאר, תרגם מאנגלית: חיים גליקשטיין, בהוצאת זמורה, ביתן, מודן, תל אביב, 1977
סטיבן ברחוויין

סטיבן צ'ארלס ברחוויין (בהולנדית: Steven Charles Bergwijn; נולד ב-8 באוקטובר 1997) הוא כדורגלן הולנדי, המשחק בעמדת הקשר ההתקפי והקיצוני באל-איתיחאד ובנבחרת הולנד. ברחוויין נולד באמסטרדם להורים מסורינאם. עד 2009 שיחק בקבוצת נוער מקומית בשכונה בה התגורר, וב-2009 הצטרף למחלקת הנוער של אייאקס אמסטרדם. עקב סכסוך עם אחד ממאמניו החליט לעזוב. באופן מיידי לאחר עזיבתו נציגי פ.ס.וו. איינדהובן יצרו עמו קשר והביאו אותו למחלקת הנוער. ב-9 באוגוסט 2014 ערך את הופעתו הראשונה בפ.ס.וו. ב', במסגרת ליגת המשנה ההולנדית. את שערו השלישי במדי הקבוצה הבוגרת של פ.ס.וו. כבש בניצחון 0–3 על אייאקס, ניצחון אשר הבטיח לפ.ס.וו. את אליפות הולנד של עונת 2017/2018. בסיום חלון ההעברות של ינואר 2020 חתם ברחוויין בטוטנהאם הוטספר על חוזה ל-5 שנים, בעסקה ששווייה 26.7 מיליון פאונד. בהופעת הבכורה שלו בפרמייר ליג מול מנצ'סטר סיטי כבש את שער הבכורה שלו בטוטנהאם, בניצחון 0–2, ונבחר לאיש המשחק על ידי סקיי ספורטס. ב-6 במרץ 2020, במשחק מול ברנלי, נפצע ברחוויין בקרסולו השמאלי, פציעה שהייתה צפויה להשביתו עד לסוף העונה. עקב השבתת הליגה בזמן התפרצות נגיף הקורונה, היה לברחוויין זמן להתאושש מהפציעה והוא פתח בהרכב במשחק הראשון של טוטנהאם מאז חזרת הליגה, מול מנצ'סטר יונייטד, ואף כבש את השער היחיד לזכות קבוצתו. ב-7 ביולי 2022 חתם באייאקס עליו היא שילמה 31 מיליון אירו. הוא ערך את הופעת הבכורה בקבוצה ב-30 ביולי וכבש שער בכורה בהפסד הקבוצה 3-5 לפ.ס.וו. איינדהובן במשחק מגן יוהאן קרויף. ב-14 באוגוסט כבש שערים ראשונים בליגה כשכבש שלושער בניצחון 2-5 על חרונינגן. ב-3 בספטמבר 2024 חתם באל-איתיחאד מהליגה הסעודית. ברחוויין ערך את הופעת הבכורה שלו בנבחרת הולנד הבוגרת תחת המאמן רונאלד קומאן, ב-13 באוקטובר 2018, כאשר פתח בניצחון 0–3 על גרמניה במסגרת ליגת האומות 2018/2019. נכלל בסגל נבחרת הולנד בטורניר מונדיאל 2022. נכלל בסגל נבחרת הולנד לטורניר יורו 2024. פ.ס.וו. איינדהובן אליפות הולנד - 2014/2015, 2015/2016, 2017/2018 מגן יוהאן קרויף - 2015, 2016 אישיים שחקן החודש בארדיוויזי - פברואר 2018 כישרון החודש בארדיוויזי - אוגוסט 2018, דצמבר 2018 מדיה וקבצים בנושא סטיבן ברחוויין בוויקישיתוף סטיבן ברחוויין, ברשת החברתית אקס (טוויטר) סטיבן ברחוויין, ברשת החברתית אינסטגרם סטיבן ברחוויין, באתר Transfermarkt סטיבן ברחוויין, באתר Soccerway סטיבן ברחוויין, באתר BDFutbol סטיבן ברחוויין, באתר WorldFootball.net סטיבן ברחוויין, באתר National Football Teams סטיבן ברחוויין, באתר FootballDatabase.eu בעקבות המעבר לסעודיה: שחקן נבחרת הולנד איבד את מקומו בסגל - וואלה ספורט, באתר וואלה, ‏2024-09-03 VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
פאדי כיוף

פאדי כיוף (בערבית: فادي كيوف; 12 באפריל 1985 – 14 בפברואר 2004) היה ילד פלא דרוזי-ישראלי. נולד בעוספיה לכרמלה וכמאל. בהיותו בגיל 5 החל לשיר באירועי חברה. בגיל 9 יצא לאור תקליט ראשון משירתו בהפקת האחים ראובני, והפך למפורסם בישראל, השתתף בתוכניות אירוח רבות בטלוויזיה הישראלית אצל דן שילון ועוד. בעיקר בשירה מזרחית בעברית ובערבית, מזוהה עם כמה להיטים בערבית המוכרים לציבור הישראלי כמו "עיישה"[דרוש מקור] "בסבוסה"[דרוש מקור] ו"מברוכּ עליכּ יא-עריס"[דרוש מקור]. ברבים מהתקליטים הוצמד לשמו הכינוי "היהלום שבכתר". שיתף פעולה עם עמותות חברתיות ובעיקר עם קו לחיים. כרבים מבני הציבור הדרוזי בישראל אחיו הגדולים שירתו בצה"ל בשירות קרבי, הוא עצמו התגייס לחיל החינוך ושירת בלהקת פיקוד צפון עד מותו. בהיותו כבן 19 בשבת ב-14 בפברואר 2004, נמצא מת בביתו, כמה שעות לאחר מכן נמצא גם חברו איהב וואהבי, חייל אף הוא, ירוי בשדה הסמוך לכפרם. גרסת המשטרה כי השניים התאבדו עוררה זעם בקרב המשפחות (שטוענות כי ואיהב נרצח ופאדי מת מוות טבעי) באתר יזכור נרשם "נפל בעת שירותו". קבור בבית הקברות הצבאי בעוספיה. לשיר ביחד (1995) הופעה חיה בפני חיילי צה"ל פאדי - עווז אל פלפילו (אלבום בערבית) אין כמו המדינה (1997) פאדי כיוף, דף שער בספרייה הלאומית קורות החיים של פאדי כיוף, באתר "יזכור" של משרד הביטחון לשיר איתך באתר האחים ראובני דוד רטנר, המשטרה חושדת שהזמר הדרוזי פאדי כיוף התאבד, באתר הארץ, 16 בפברואר 2004 אלבומים של פאדי באתר qube.co.il האלבום עווז אל פלפילו באתר האחים ראובני ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאדי כיוף".
כף פנק

כף פנק (באנגלית: Cape Penck) הוא לשון יבשה המכוסה קרח, בארץ קייזר וילהלם השני, שבאנטארקטיקה. לשון היבשה בולטת אל תוך מדף הקרח המערבי, 67 קילומטרים צפונית-מערבית להר גאוס. לשון היבשה מפרידה בין חוף לאופולד ואסטריד, לבין חוף קייזר וילהלם השני. לשון היבשה מופתה באופן גס על ידי קבוצת הבסיס המערבי (Western Base Party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון. מוסון קרא ללשון היבשה על שמו של אלברכט פנק, גאוגרף גרמני בעל שם עולמי. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 286 כף פנק באתר הסקר הגאולוגי של ארצות הברית כף פנק באתר הגאזט האנטארקטי של ממשלת אוסטרליה כף פנק באתר הגאזט האנטארקטי המשווה SCAR של ממשלת אוסטרליה מפת אזור כף פנק גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
יאיר קולס

יאיר קולס הוא קצין צה"ל במילואים בדרגת תת-אלוף אשר מכהן כראש סיב"ט במשרד הביטחון. בעבר כיהן כמזכיר צבאי לשר הביטחון וקצין מודיעין של פיקוד המרכז. קולס התגייס לצה"ל ושירת כלוחם בצנחנים ודובדבן. בשנת 2002 מונה לראש לשכת הרמטכ"ל, תחת פיקודו של רא"ל משה (בוגי) יעלון. בשנת 2005 מונה לתפקיד קצין המודיעין של אוגדת אזור יהודה ושומרון. בשנת 2008 הועלה לדרגת אל"ם ומונה לראש זירה בחטיבת ההפעלה המבצעית באגף המודיעין. בשנת 2010 מונה לתפקיד קצין המודיעין הפיקודי של פיקוד המרכז. בשנת 2013 מינה שר הביטחון משה יעלון את קולס לתפקיד מזכירו הצבאי, הוא כיהן בתפקיד בעת כניסתו של אביגדור ליברמן לתפקיד וסיים את תפקידו ב-11 באוקטובר 2018 ופרש מצה"ל לאחר 31 שנות שירות. ב-13 ביוני 2019 מונה לראש סיב"ט במשרד הביטחון על ידי אודי אדם. באוגוסט 2022 הודיע על כוונתו לעזוב את התפקיד בקיץ 2023 בעקבות כוונתו של מנכ"ל המשרד אמיר אשל להדיחו בעקבות סדרת פרשיות. לאחר חילופי מנכ"לים במשרד, הוחלט להאריך את כהונתו. גור מגידו, מטוס הדולרים מקולומביה והתיק לשימוע: כך ניצל ראש אגף היצוא הביטחוני מהדחה, באתר TheMarker‏, 22 במרץ 2024 אל"מ יאיר קולס יהיה המזכיר הצבאי של שר הביטחון יעלון, באתר ynet, 12 באפריל 2013 מערכת אתר צה"ל, תא"ל עופר וינטר מונה למזכיר הצבאי של שר הביטחון, באתר www.idf.il, ‏11.10.2018 מערכת אתר משרד הביטחון, ראש סיבט חדש: תא"ל (מיל') יאיר קולס, באתר www.mod.gov.il, ‏13/06/2019 גור מגידו, 13 מיליון דולר במזומן, במטוס פרטי: הפרשה שהסעירה את משרד הביטחון, באתר הארץ, 22 במרץ 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לאוניד פדון

ליאוניד ארנולדוביץ' פדון (נולד ב-5 באפריל 1956) הוא איש עסקים מיליארדר רוסי. העושר המשוער שלו נכון ליוני 2019 הוא 8.5 מיליארד דולר. פדון, קצין צבא רוסיה לשעבר, הוא מקורב לואגיט אלפרפרוב, מנכ"ל חברת הנפט הרוסית לוקאויל, פדון הוא הבעלים של 9.2% ממניות לוקואויל ומרבית המניות במועדון הכדורגל הרוסי ספרטק מוסקבה. בנובמבר 1992 הוא נכנס לעסקים והקים את החברה "נפטקונסולט". בשנת 1993 עזב פדון רשמית את הצבא הרוסי ותוך שנה התמנה למנכ"ל החברה. בשנת 1996 מונה פדון לסגן נשיא חברת LUKoil Inc. פדון פגש את אלקפרוב בשנות השמונים בזמן שהיה מורה בקוגלים, עיר סיבירית. במאי 2006 פדון היה אחד משני הבעלים העיקריים של קבוצת IFD קפיטל. בשנת 2003 רכש את מרביות המניות במועדון הכדורגל ספרטק מוסקבה שעמדה בפני סכנת קריסה ופשיטת רגל. תחת פדון ספרטק זכתה באליפות העשירית שלה והראשונה אחרי 16 שנים וזכתה לראשונה בטורניר הסופר קאפ הרוסי. בינואר 2019 נודע כי הרכב המניות בקבוצה כולל את ואגיט אלקפרוב (המחזיק ב-36,7% מהמניות), פדון (עם 32,7% מהמניות) ואזרח רוסי נוסף ששמו לא פורסם (ומחזיק ב-30,5% ממניות הקבוצה). הוא נשוי, יש לו שני ילדים והוא מתגורר במוסקבה. מדיה וקבצים בנושא לאוניד פדון בוויקישיתוף Леонид Федун https://next.ft.com/content/5fab8828-7651-11e4-a704-00144feabdc0 Указ Президента Российской Федерации от 08.08.2012 № 1127 "О награждении государственными наградами Российской Федерации" "Leonid Fedun", Forbes. Accessed 24 May 2016. Teagarden, Michael (1 במרץ 2006). "Lukoil Executives Alekperov and Fedun Own Russia's IFD Kapital". Bloomberg News. אורכב מ-המקור ב-13 באפריל 2014. נבדק ב-11 באפריל 2014. {{cite news}}: (עזרה) Игорь Попов. "Красно-белый навсегда".
הר בראון (מונטנה)

הר בראון (באנגלית: Mount Brown) הוא הר ברכס לואיס, בשטח הפארק הלאומי גליישר, במחוז פלטהד, במדינת מונטנה שבארצות הברית. גובהו של ההר 2,601 מטרים מעל פני הים; והוא מתנשא לגובה של 416 מטרים מעל סביבתו. בסמוך לפסגה, על המדרונות המערביים של ההר מצוי מגדל תצפית האש הר בראון, אשר נבנה בשנת 1928, ומהווה אתר מורשת לאומי היסטורי של ארצות הברית. יש מספר מקורות סותרים בדבר מקור השם. על פי שירות הפארקים הלאומיים של ארצות הברית, ההר נקרא על שמו של ויליאם בראון (William Brown) משיקגו, שהיה היועץ המשפט הראשי של חברת הרכבות שיקגו ואלטון. כמה מחבריו טיילו ודגו בסמוך, באגם מקדונלד, בשנת 1894, טיפסו על ההר וקראו לו על שם חברם. לפי מקור אחר (כרטיס ועדת השמות הגאורפיים של ארצות הברית) משנת 1929, ההר נקרא על שם מתיישב חלוץ ממונטנה בשם לואיס בראון (Louis Brown). • The Federal Writer's Project, of the Works Projects Administration for the State of Montana, The WPA Guide to 1930s Montana, PP 408 - 409 הר בראון באתר הסקר הגאולוגי של ארצות הברית הר בראון באתר peakbagger מידע למטפסים על ההר באתר summitpost הר בראון באתר peakery (תצלומי הר בראון, ומרחקים לאתרים סמוכים) מפת אזור הר בראון הר בראון באתר hikinginglacier הר בראון באתר visit Montana מסלול ההליכה לפסגת הר בראון באתר alltrails מזג אוויר נוכחי עדכני עבור הר בראון תחזית מזג אוויר עדכנית ארוכת טווח עבור הר בראון תחזית מזג אוויר עדכנית ארוכת טווח (לפי גבהים), עבור הר בראון סטטיסטיקות מזג אוויר ונתוני מזג אוויר היסטוריים עבור הר בראון הטיפוס על הר בראון, והנוף הנשקף מהר בראון, סרטון באתר יוטיוב מידע גאוגרפי לפי מקור אחר ומקור נוסף, גובהו של ההר 2,572 מטרים מעל פני הים לפי מקור אחר גובהו של ההר 2,611 מטרים מעל פני הים גובה ההר באתר הסקר הגאולוגי של ארצות הברית הר בראון במרשם הלאומי של מקומות היסטוריים של ארצות הברית
עיריית חרקוב

עיריית חרקוב או מועצת העיר חרקוב היא הגוף המנהל של העיר חרקוב ופרבריה באוקראינה. ראש העיר הוא הפקיד הבכיר ביותר, המייצג את האינטרסים של העיר, נבחר למשך 5 שנים ומפעיל את סמכויותיו באופן שוטף. הוא עומד בראש הוועד המנהל של מועצת העיר, מכהן כיו"ר ישיבות מועצת העיר אתר האינטרנט הרשמי של עיריית חרקוב (באוקראינית) עיריית חרקוב, ברשת החברתית פייסבוק עיריית חרקוב, ביישום טלגרם עיריית חרקוב, ברשת החברתית אינסטגרם עיריית חרקוב, ברשת החברתית VK עיריית חרקוב, סרטונים בערוץ היוטיוב Геннадий Адольфович Кернес - Официальный сайт Харьковского городского совета, городского головы, исполнительного комитета Конституція України | від 28.06.1996 № 254к/96-ВР (Сторінка 1 з 3)
I'm Outta Love

"I'm Outta Love" הוא סינגל הבכורה של הזמרת-יוצרת האמריקאית אנסטייז'ה. הסינגל יצא לראשונה ב-29 בפברואר 2000 בהוצאת חברות התקליטים אפיק רקורדס ודיילייט רקורדס. השיר מופיע כסינגל המוביל של אלבום האולפן הראשון של אנסטייז'ה, Not That Kind. השיר נכתב על ידי אנסטייז'ה, סם ווטרס ולואיס ביאנקנילו, והופק על ידי סם ווטרס ולואיס ביאנקנילו. נכון לאוגוסט 2023, השיר הושמע למעלה מ-89 מיליון פעמים ביוטיוב, ולמעלה מ-116 מיליון פעמים בספוטיפיי. מידע על היצירה "I'm Outta Love" באתר מיוזיק בריינז מידע על הסינגל "I'm Outta Love" באתר מיוזיק בריינז מידע על השיר "I'm Outta Love" באתר AllMusic מידע על היצירה "I'm Outta Love" באתר Discogs מילות השיר "I'm Outta Love" באתר Genius סרטון השיר "I'm Outta Love" באתר יוטיוב מידע על הרצועה "I'm Outta Love" באתר ספוטיפיי Anastacia - I'm Outta Love (PCM Stereo), ארכיון מ-2023-07-29, נבדק ב-2023-08-06 I'm Outta Love, 2000-05-01, ארכיון מ-2023-05-12, נבדק ב-2023-08-06 "Going for Adds" (PDF). Radio & Records (1339): 71, 77. 25 בפברואר 2000. נבדק ב-13 במאי 2021. {{cite journal}}: (עזרה) "I'm outta love - Anastacia - CD maxi single" (בצרפתית). France: Fnac. 25 באפריל 2000. נבדק ב-2 בינואר 2022. {{cite web}}: (עזרה) Anastacia – I'm Outta Love, www.offiziellecharts.de (ארכיון) "I'm outta love - Anastacia - CD single" (בצרפתית). France: Fnac. 6 ביוני 2000. נבדק ב-2 בינואר 2022. {{cite web}}: (עזרה) "New Releases – For Week Starting September 18, 2000: Singles" (PDF). Music Week: 31. 16 בספטמבר 2000. נבדק ב-4 באוגוסט 2021. {{cite journal}}: (עזרה) Note: The source misprints the cassette format as a 12-inch format.
ארט פרקינסון

ארט פרקינסון (באנגלית: Art Parkinson; נולד ב-19 באוקטובר 2001) הוא שחקן אירי. הוא החל את משחקו כבר מגיל שבע, ושיחק מאז בתור ריקון סטארק בסדרה "משחקי הכס" (2011–2013; 2016), ודיבוב קולו של קובו בסרט "קובו: אגדה של סמוראי" (2016). כמו כן הופיע בתפקיד ראשי בסרט הדרמה "Zoo" מ-2017. פרקינסון נולד ב-19 באוקטובר 2001 בעיירת החוף מווייל (אנ') שבמחוז מחוז דניגול באירלנד. אמו, מובאניה היא גם שחקנית ומנהלת בית ספר למשחק בו למדו ארט ושני אחיו הגדולים, פירס ופדרייג והם השתתפו בכמה הפקות איריות ובריטיות. הוא דובר בנוסך לאנגלית גם אירית, אותה למד בבית הספר החינוכי ובתיכון Coláiste Chineal Eoghain. ב-2017 נבחר לשמש כשגריר של רצון טוב של הארגון "Seachtain na Gaeilge le Energia". הוא החל לשחק בשנת 2008 בסרט האימה "Freakdog" בתפקיד של קנת' הצעיר. בשנת 2011 שיחק בסרט "דרקולה: ההתחלה" בתפקיד אינגראס. פרקינסון שיחק בסדרת הפנטזיה "משחקי הכס" (2011–13; 2016) ברשת HBO בתפקיד ריקון סטארק בעונות 1 עד 3 ובעונה שישית (שהוריו אסרו עליו לצפות במרבית הפרקים שאינם קשורים אליו). בשנת 2013 שיחק בסרט האימה "Dark Touch". בשנת 2017 שיחק בסרט הפנטזיה "אני הורגת ענקים" בתור דייב. בהמשך השנה שיחק בסרט הדרמה ההיסטורי "Zoo" כטום הול, העוזר להציל את החיות של גן החיות של בלפסט במהלך הקרב על בריטניה במלחמת העולם השנייה. ארט פרקינסון, ברשת החברתית אקס (טוויטר) ארט פרקינסון, ברשת החברתית אינסטגרם ארט פרקינסון, במסד הנתונים הקולנועיים IMDb (באנגלית) ארט פרקינסון, באתר AllMovie (באנגלית) ארט פרקינסון, במסד הנתונים הקולנועיים KinoPoisk (ברוסית)
אדסל סיטיישן

אדסל סיטיישן (באנגלית : Edsel Citation) היא מכונית סלון, אשר יוצרה על ידי חטיבת Edsel (אנ') בקונצרן המכוניות האמריקאית פורד בשנת 1958 בארצות הברית ו-קנדה 2 דלתות - קבריולה, יוצרו 970 יחידות 2 דלתות - הרדטופ - קופה, יוצרו 2,781 יחידות (2,535 יחידות בארצות הברית, 246 יחידות בקנדה) 4 דלתות - הרדטופ - סדאן, יוצרו 5,588 יחידות (5,112 יחידות בארצות הברית, 476 יחידות בקנדה) יוצרו 9,299 יחידות 4 דלתות מנוע קדמי - 6.7 ליטר, מנוע קירור מים מנוע בנזין סוג הנעה : הנעה אחורית קיבולת מכל דלק - 75.7 ליטר בדגמי "אדסל סיטיישן" הורכבה תמסורת אוטומטית מסוג "Cruise-O-Matic" (אנ') שהייתה התמסורת האוטומטית הראשונה שהרכיבה "פורד" בדגמיה. את ההילוכים ייצרה "BorgWarner" (אנ') בתכנון "Warner Gear division" "אדסל סיטיישן", 4 דלתות הרדטופ "אדסל סיטיישן", 4 דלתות הרדטופ "אדסל סיטיישן", 4 דלתות הרדטופ "אדסל סיטיישן", 4 דלתות הרדטופ "אדסל סיטיישן" - קבריולה "אדסל סיטיישן" - קבריולה "אדסל סיטיישן" - קבריולה "אדסל סיטיישן", 4 דלתות הרדטופ "אדסל סיטיישן" - מבט לתא הנהג ולוח מחוונים "אדסל סיטיישן", 4 דלתות הרדטופ - מבט למושבים אדסל ברמודה אדסל וילאג'ר אדסל פייסר אדסל ריינג'ר אדסל קורסייר מדיה וקבצים בנושא אדסל סיטיישן בוויקישיתוף אדסל סיטיישן, סרטון באתר יוטיוב אדסל סיטיישן, סרטון באתר יוטיוב "אדסל סיטיישן" - תמונות (shutterstock.com/search/edsel+citation) אדסל שנת 1958 / ראו "אדסל סיטיישן" oldcarbrochures.com/static/NA/Edsel/1958_Edsel אדסל שנת 1958 oldcarbrochures.com/static/NA/Edsel/1958 אדסל שנת 1958 edsel.com/pages/edsel58 "אדסל" / ראו "אדסל סיטיישן" "אדסל סיטיישן" conceptcarz.com/vehicle/z7272/edsel-citation "אדסל סיטיישן" auto.howstuffworks.com/1958-edsel-citation
פירה (דמות מיתולוגית)

פִּירַה (ביוונית: Πύρρα) היא דמות במיתולוגיה היוונית, בתם של אפימתאוס ופנדורה ואשתו של דאוקליון. באחת מן הפעמים, כאשר זאוס התהלך על הארץ במסווה של נווד אביון, הוא גילה כי אנשי ארקאדיה מתנהגים בדרך כה אכזרית ומרושעת, עד שהחליט להוריד מבול על כל בני האדם. באותו הזמן דאוקליון מלך פאתיה ביקר את אביו פרומתאוס בקווקז; הוא ניסה לגרש את ציפור הטרף שניקרה בו, אבל זו שבה וחזרה בכל פעם. פרומתאוס, שידע לחזות את העתיד, הזהיר את דאוקליון מפני המבול הצפוי. דאוקליון החליט אז לבנות לו תיבה, והעביר אליה עדרים של חיות ממשק ביתו ואת שאר רכושו, ואז עלה בעצמו ועימו רעייתו פירה. רוח גדולה באה אז מדרום, והגשם ירד במפלים. נהרות גאו וסחפו ערים ומקדשים, והטביעו את כל שחיו שם. התיבה נישאה אז מעל העצים והמים המשיכו לעלות. לבסוף רק פסגות הרים בודדות בצבצו מעל פני המים, והנה פסק הגשם. התיבה נסחפה לה תשעה ימים, עד שנעצרה על פסגת הר אותריס שבתסאליה, לא הרחק מפתיה. אז ירדו דאוקליון ופירה, והעלו קורבן אייל לזאוס. כשהחלו המים לסגת, הם גם גילו מקדש מכוסה אצות ופסולת, ושם התפללו למען בני האדם. זאוס שמע את תפילתם ושלח אלהם את הרמס שהודיעם: "הסירו דאגה מלבכם. כסו את ראשיכם והשליכו את עצמות אמכם מאחוריכם." מאחר שלדאוקליון ולפירה היו אמהות שונות, ושתיהן קבורות עתה במקומות מוצפים, הם ניחשו שהכוונה הייתה לאמא-אדמה. הם כיסו ראשיהם והשליכו אבנים לאחור, ואלה, משפגעו בארץ, הפכו לגברים ונשים. מספר בני אדם אחרים ניצלו גם הם; פארנאסוס, בנו של האל פוסידון, נעור לקול יללות זאבים, ובא בעקבותיהם לפסגת ההר שקרוי על שמו. גם מגארוס, בנו של זאוס, נעור לקול צווחות העגורים, ובא בעקבותיהם לפסגת הר גראניה. כך הצליחו להציל את עצמם ואת משפחותיהם. תיבת נוח מדיה וקבצים בנושא פירה בוויקישיתוף
פול סוייר

פול סוייר (באנגלית: Paul Sawyier;‏ 23 במרץ 1865 – 5 בנובמבר 1917) היה אחד האמנים הידועים ביותר של קנטקי, היה צייר אימפרסיוניסט אמריקאי. פול סוייר, בנם של ד"ר נתנאל ואלן וינגייט סוייר, נולד ב־23 במרץ 1865 בחוות סבו במחוז מדיסון, אוהיו. בשנת 1870 הוא עבר עם משפחתו לפרנקפורט, קנטקי. לאחר התיכון למד סוייר בבית הספר לעיצוב מקמיקן (האקדמיה לאמנות בסינסינטי), ולמד אצל פרנק דובנק ותומאס שטטרוויט נובל. בשנת 1889 המשיך את לימודי האמנות שלו אצל ויליאם מריט צ'ייס בליגת הסטודנטים לאמנות של ניו יורק. סוייר עבד בעיקר בצבעי מים והוא ידוע בעיקר בזכות הציורים שלו מאזור פרנקפורט, קנטאקי וניו יורק. סוייר ידוע בציורי נהרות קנטאקי ודיקס. בשנת 1893 נסע סוייר לתערוכה הקולומביאנית בשיקגו, שם חלק מיצירותיו היו בתצוגה של מדינת קנטאקי. ציורים מקוריים של סוייר מוצגים בפרנקפורט, קנטאקי בבניין הליברטי הול ובאורלנדו בראון, גלריית האמנות פול סוייר, מרכז ההיסטוריה של קנטאקי, ובמוזיאון האמנות של אוניברסיטת קנטאקי בלקסינגטון ומוזיאון לאמנות בלואיוויל. משנת 1913 ועד מותו התגורר סוייר בקפלה שהוסבה למגורים, באחוזתה של פטרונית האמנות גברת מרשל ל. אמורי שבקטסקייל, ניו יורק. ב־5 בנובמבר 1917, בגיל 52, נפטר סוייר מהתקף לב. הוא נקבר בבית קברות בפליישמנס, ניו יורק. חמש שנים לאחר מכן, בן דודו, השופט ראסל מקרירי, החזיר את גופתו של סוייר לקבורה מחודשת ב־9 ביוני 1923 בחלקה המשפחתית סוייר-וינגייט בבית העלמין פרנקפורט בקנטאקי. מעריכים כי צייר כ־3,000 יצירות, בעיקר נופים בצבעי מים. מדיה וקבצים בנושא פול סוייר בוויקישיתוף פול סוייר, באתר "Find a Grave" (באנגלית) The River Artist of Kentucky: Paul Sawyier - Kentucky Department for Libraries and Archives, web.archive.org, ‏2008-01-17 Paul Saywier Art Gallery - About Paul Sawyier, web.archive.org, ‏2008-01-18 Federal Writers' Project of the Work Projects Administration for the State of Kentucky, The WPA Guide to Kentucky, University Press of Kentucky, 1996-09-19, ISBN 978-0-8131-0865-0. (באנגלית) Paul Sawyier Galleries, www.paulsawyiergalleries.com